Pia Cayetano

Si Pilar Juliana "Pia" Schramm Cayetano (namundag Marso 22, 1966), bantog sa arapodan na Compañera Pia o Pia, sarong abogadang Filipinang na may dugong Aleman asin iyo an pinakahubin na nangagin senador kan siya maelehir kan taon 2004 sa Senado kan Filipinas. Liwatr naelehir siyang senador kan taon 2010. Siya bistong gayo sa mga adbokasiya niya para sa pagpakarhay kan kamugtakan kan kababaihan asin mga kaakian, mala ta piglakaw niya na magin ley an inapod na Responsible Parenthood and Reproductive Health Act of 2012 (RA 10354), an Expanded Breastfeeding Promoting Act (RA 10028) asin an Senior Citizens Act (RA 9994). Si Senador Pia saro man na triathlete, tagabusol kan Isports asin kan mga deretso kan mga atleta.. Tugang niya si Alan Peter Cayetano.

Personal na buhay

Si Cayetano sarong tagatulod kan isports asin parte kan sarong holistikong programa para sa pagbabago nin kaakian, pagpugol kan mga kahilangan, asin an pangangaipo para sa sarong marhay na salud asin malinig na pagbuhay. Siya an kagtugdas kan Gabriel Symphony Foundation na namukna matapos na magadan an saiyang aking si Gabriel na nahilingan nin manlainlain na komplikasyon.Gabriel’s Symphony An foundation minatabang sa kaakian na igwa nin mga kakundian asin mga hilang na nakakagadan.

Siya man an kagtugdas kan Compañero Rene Cayetano Foundation bilang pagromdom sa saiyang ama, na nagtatabang sa mga mayong prebelihyo para sa salud, edukasyon, asin kapalibotan, siring man an Pinay In Action (PIA), na nagpopromotir nin salud, tamang pangangataman sa sadiri asin pagtaong poder sa kababaihan.

Myembro siya kan Young Entrepreneurs' Organization asin tagapagtaram kan Philippine Cancer Society asin kan Universal Birth Registration Project.

Toltolan

Mga panluwas na takod
pia@piacayetano.ph Official website of Deputy Speaker Pia S. Cayetano  
 Senator Pia S. Cayetano - Senate of the Philippines
 http://www.congress.gov.ph/members/search.php?id=cayetano-p 

Kategorya:Mga senador kan Filipinas